*Likumprojekts*

**Grozījumi likumā “Par Valsts ieņēmumu dienestu”**

Izdarīt [likumā](https://likumi.lv/ta/id/15836-nacionalo-brunoto-speku-likums) “Par Valsts ieņēmumu dienestu” (Latvijas Republikas Saeimas un Ministru Kabineta Ziņotājs, 1993, 34. nr.; 1995, 23., 24. nr.; 1997, 4. nr.; 1998, 2., 15. nr.; 1999, 22. nr.; 2001, 15., 23. nr.; 2002, 16. nr.; 2003, 6., 8. nr.; 2005, 14. nr.; 2006, 22. nr.; 2008, 14., 24. nr.; 2009, 2., 15., 22. nr.; Latvijas Vēstnesis, 2009, 199. nr.; 2010, 99. nr.; 2011, 85. nr.; 2012, 50., 108., 203. nr.; 2013, 232. nr.; 2014, 189., 214., 257. nr.; 2015, 124. nr.; 2016, 119., 204., 241. nr.; 2017, 132. nr.; 196.nr.) šādus grozījumus:

1. 2.pantā:

izteikt 5.punktu šādā redakcijā:

“5) nodrošināt Valsts ieņēmumu dienesta ierēdņu (darbinieku) apmācību, informēt sabiedrību par nodokļu maksāšanas nozīmīgumu, rīkojot informatīvos pasākumus un konkursus, kā arī šajā likumā noteiktajā kārtībā konsultēt nodokļu maksātājus nodokļu normatīvo aktu piemērošanas jautājumos;”

 izteikt 8.punktu šādā redakcijā:

“8) nodrošināt sabiedriskā labuma organizāciju statusa piešķiršanu un sabiedriskā labuma organizāciju uzraudzību atbilstoši Sabiedriskā labuma organizāciju likumā noteiktajai kārtībai;”

2. Papildināt ar 4.2 pantu šādā redakcijā:

“**4.2 pants. Fizisko personu datu apstrāde un informācijas pieprasīšana**

1. Valsts ieņēmumu dienests šajā likumā un citos normatīvajos aktos noteikto uzdevumu izpildes nodrošināšanai apstrādā fizisko personu datus, tai skaitā, veic personas datu profilēšanu.

2. Valsts ieņēmumu dienestam tā uzdevumu izpildē ir tiesības pieprasīt un saņemt bez maksas informāciju no valsts un pašvaldību iestādēm.”

3. 8.pantā:

izteikt 7.punktu šādā redakcijā:

“7) apmāca Valsts ieņēmumu dienesta ierēdņus (darbiniekus) un informē sabiedrību par nodokļu maksāšanas nozīmīgumu, veicinot labprātīgu nodokļu saistību izpildi un nodokļu iekasēšanu, rīkojot informatīvos pasākumus un konkursus, kā arī konsultē nodokļu maksātājus nodokļu normatīvo aktu piemērošanas jautājumos, kuri attiecas uz konkrēto nodokļu maksātāju un radušies šā maksātāja ar nodokli apliekamo darbību rezultātā;”

papildināt ar 14.punktu šādā redakcijā:

“14) Sabiedriskā labuma organizāciju likumā noteiktajā kārtībā piešķir sabiedriskā labuma organizāciju statusu un uzrauga sabiedriskā labuma organizācijas.”

4. 10.pantā:

izteikt pirmās daļas 1.punktu šādā redakcijā:

“1) uzrādot dienesta apliecību un augstāka ierēdņa pilnvarojumu, apmeklēt juridiskajām vai fiziskajām personām piederošās vai to lietošanā esošās teritorijas un telpas, kurās tiek veikta saimnieciskā darbība vai kuras ir saistītas ar ieņēmumu gūšanu citai juridiskajai vai fiziskajai personai, veikt tajās nodokļu kontroles pasākumus, preču fizisko apskati, izņemt preču paraugus ekspertīzes veikšanai, kā arī brīvi apmeklēt valsts pārvaldes un pašvaldību iestādes. Lemjot par šajā punktā minētā pilnvarojuma izsniegšanu ierēdnim viņa tiesību īstenošanai nodokļu kontroles jomā, izvērtējams iespējamā fizisko personu pamattiesību ierobežojuma samērīgums. Šajā punktā minētās nodokļu kontroles pasākumos izņemtās preces ekspertīzes izdevumus juridiskā vai fiziskā persona sedz piecu darbdienu laikā pēc rēķina saņemšanas, ja preces neatbilst pavaddokumentos norādītajai precei.”

papildināt pirmo daļu ar 13.punktu šādā redakcijā:

“14) kontroles un citu procesuālo darbību fiksēšanai fotografēt, izdarīt audioierakstus un videoierakstus.”

papildināt ar 2.3daļu šādā redakcijā:

“2.3 Šā panta pirmajā un otrajā daļā paredzētās tiesības ir piemērojamas arī sabiedriskā labuma organizāciju statusa piešķiršanas un sabiedriskā labuma organizāciju uzraudzības procesā, lai novērtētu biedrību, nodibinājumu un reliģisko organizāciju darbības atbilstību Sabiedriskā labuma organizāciju likumā noteiktajai kārtībai.”

5. Papildināt 13.panta devīto daļu aiz vārdiem “personas pārmeklēšanu” ar vārdiem “un fiksēt muitas kontroles darbības, veicot fotografēšanu, izdarot audioierakstus un videoierakstus.”

6. Papildināt 16.panta trešās daļas 5.punktu ar otro teikumu šādā redakcijā:

“Aizturēto un apcietināto personu konvojēšanas kārtību nosaka Ministru kabinets.”

7. Izteikt 16.1panta trešās daļas pirmo teikumu šādā redakcijā:

“Aizliegts lietot speciālos līdzekļus (izņemot roku dzelžus un sasiešanas līdzekļus) un speciālos cīņas paņēmienus pret sievietēm, personām ar redzamām invaliditātes pazīmēm un mazgadīgām personām, izņemot gadījumus, ja tās izdara bruņotu uzbrukumu, kā arī apdraud citu personu, Valsts ieņēmumu dienesta ierēdņu (darbinieku) dzīvību vai veselību vai izrāda bruņotu pretošanos.”

8. Papildināt 16.6panta trešās daļas 4.punktu ar otro teikumu šādā redakcijā:

“Aizturēto un apcietināto personu konvojēšanas kārtību nosaka Ministru kabinets.”

9. Papildināt 17.panta pirmo daļu pēc vārdiem “noteiktajām prasībām” ar vārdiem “, kā arī prasībai par nevainojamu reputāciju:

1) lojāla Latvijas Republikai un tās Satversmei;

2) nav konstatēti riski korupcijas un interešu konflikta novēršanas jomā;

3) nav konstatēti būtiski ētikas pārkāpumi, kas var kaitēt sabiedrības uzticībai valsts pārvaldei un Valsts ieņēmumu dienestam.”.

10. Papildināt pārejas noteikumus ar 42.punktu šādā redakcijā:

“42. Grozījums likuma 17.panta pirmajā daļā stājas spēkā 2019.gada 1.janvārī.”

Finanšu ministre D.Reizniece-Ozola